Roland Phleps

Dr **Roland Phleps** (* 18. Augschte 1924 z Hermannstadt, Rumäänie; † 20. April 2020 z Fryburg) isch e dytsche Bildhauer, Neuroloog un Psychiater gsii.

## Lääben un Wäärch
Dr Roland Phleps isch bis anne 1943 uf d Schuel gange un isch ab 1944/45 Soldaat im Zweete Wältchrieg gsii. Vu 1945 bis 1950 het er z Diibenga un z Göttingen Mediziin studiert un mit Staatsexaame un Promozioon z Diibenga abgschlosse. 1951 bis 1959 isch er Assischtänzdokter an verschiidene Chrankerhyyser gsii un isch Fachdokter fir Neurology un Psychiatry woore. Ab 1959 het er si z Fryburg as freie Neuroloog un Psychiater niidergloo.

Sy chinschtlerisch Wäärch isch syter 1983 vu aifache geomeetrische Grundfoorme, wie Quadraat, Räächteck, Chraisflechene, Ellipse oder Parallelogramm bstimmt gsii. Aluminium-Blääch, ab 1992 Eedelstaal-Blääch, het er zue ryymlige Konschtrukt booge, wun er sälber dr Konkreete Chunscht zuegoornet het.

Vu 1993 bis 2000 het dr Roland Phleps bi verschiidene Ainzel- un Gruppenuusstellige in Galerie un an effetlige Blätz mitgmacht. Syter 1997 git s Duuruusstellige mit e baar vu syne Wäärch im Stadtgaarte, am Walterschbäärg un im Uniklinikum z Fryburg. 2010 isch e Duuruusstellig „Konkrete Kunst von Roland Phleps“ uf dr Buurg Spooneck z Iechtinge am Chaiserstuel entstande.

Dr Chinschtler het mit syre Frau Hanna Phleps geb. Kroess z Fryburg gläbt. Im April 2020 isch er im Alter vu 95 Joor gstoorbe.

## Stiftig fir Konkreeti Chunscht
Anne 1997 het dr Phleps d *Stiftung für Konkrete Kunst Roland Phleps* grindet, Im Joor 1999 isch e Skulptuurehalle mit ere Uusstellig vu syne Wäärch ufgmacht woore. In ire finde reegelmääßig Uusstellige vu Chinschtler statt, wu dr Konkreete Chunscht noochsteen. Zue dr bekannteschte Chinschtler*ne, wu do uusgstellt hän zelle:
* Karl-Heinz Adler (2003, 2004)
* Peter Albert (2011)
* Andreu Alfaro (2005)
* Hans Dieter Bohnet (2006)
* Erich Hauser (2005)
* Gottfried Honegger (2010)
* Horst Kuhnert (2014)
* Heinz Mack (2000 und 2004)
* Marcello Morandini (2001 und 2004)
* Günter Scharein (2005)
* Jean-Pierre Viot (2016)
* Ingo Glass (2018)

## Wäärch im effetlige Ruum ((Uuswaal)

* *Terpsichore*, Loretto-Chrankehuus z Fryburg un Tächnischi Universiteet z Dresden
* *Windspiel*, Stadtgaarte z Fryburg
* *Gestänge im Raum (Ordnung und Chaos)*, Universitetsklinikum z Dresden
* *Dipylon* (1997), Botaanische Gaarte z Fryburg
* *Tripylon*, Uniklinikum Fryburg
* *Großer Schwung*, Mensa Universiteet Freiburg
* *Pas de Deux*, Tächnischi Universiteet z Dresden
* *Ikarus* un anderi Grooßskulptuure, Skulptuurematte am Walterschbäärg z Fryburg
* *Alpha I* und *Alpha II*, Chunschtlandschaft Donau z Ulm
* *Adelphoi 3* (2005), Kulturspeicher Würzburg
* *Anthos* (2006), Kuurpaark z Badewyyler
* *Bündel-Stele 1* (2007), Blatz vu dr Universiteet z Fryburg un *Bündel-Stele 2 VIRIBUS UNITIS* (2008) vor dr Transilvania Halle z Hermannstadt, Rumäänie
* *Dreikant-Pfeiler* (2013), z Nirdenga

## Literatuur
* *Roland Phleps, Stahlskulpturen* – Werkauswahl in 9 Bildbänden, 1992 bis 2017, Rombach, Freiburg im Breisgau 1997 bis 2017, Bd. 9: ISBN 978-3-7930-9893-5

## Wäärch z Fryburg

Freiburg Phleps 129.jpg|*Dipylon *, 1992, Botaanische Gaarte
Freiburg Phleps 052.jpg|*Adelphoi V * 1995, bi dr Skulptuurehalle vu dr Stiftig fir Konkreeti Chunscht
Freiburg Phleps 021.jpg|Skulptuurematte
Freiburg Phleps 007.jpg|Skulptuurematte
Freiburg Phleps 022.jpg|Skulptuurematte
Freiburg Phleps 001-11.jpg|*Windspiel *, 2000, Stadtgaarte


## Weblink

* Websyte Stiftig fir Konkreeti Chunscht: Biografy Roland Phleps
* Porträt Roland Phleps (PDF; 217&nbsp;kB)

## Fueßnote